cyanic-selkie/wikianc huggingface dataset:
Mundell Lowe
De Mundell Lowe huet an der Mëtt vun den 1930er Jore mam Abbie Brunies a mam Pee Wee King zesumme gepillt. 1946–1947 huet hie mam Ray McKinley, 1947–1949 mam Dave Martin, an 1949 mam Ellis Larkins a mam Red Norvo zesummegeschafft. Tëscht 1950 an 1958 war hie Studiomuseker bei der NBC, ass awer och mam Charlie Parker (Bird Is Free, 1952), dem Sauter-Finegan Orchestra, mam Billy Taylor a mam Ruby Braff opgetrueden an hat zäitweis en eegent Quartett. Vun 1959 huet hien och Filmmuseke geschriwwen an als Arrangeur geschafft.
1961 huet hien um Album Carmen McRae Sings Lover Man and Other Billie Holiday Classics matgeschafft, an an den 1960er Joren um Benny Carter sengem Album Further Definitions. Och mam Jimmy Forrest an dem Quincy Jones sengem Orchester huet hie gespillt. 1972 huet hien d'Titelmusek vum Woody Allen sengem Everything you always wanted to know about sex (but were afraid to ask) geschriwwen.
An den 1980er- an 90er-Joren ass hie méi dacks, ënner anerem mat senger Fra Betty Bennett a senger Band Transitwest opgetrueden, ma och als Solist. 1990 huet hie mam André Previn e puer Placken opgeholl an 2000 koum d'Live-CD Mundell's Moods, zesumme mam Harmonikaspiller a Vibraphonist Hendrik Meurkens eraus.
Am Laf vu senger Carrière huet de Lowe ë. a. mam Steve Allen, Les Brown, Benny Goodman, Urbie Green, Johnny Guarnieri, Johnny Hodges, Bobby Jaspar, Richie Kamuca, Ray McKinley, Tony Scott, Billy Taylor, Mary Lou Williams a mat de Sängerinne Chris Connor, Billie Holiday, Lena Horne, Helen Humes, Carmen McRae, Sarah Vaughan an Dinah Washington gespillt.
Venberger Millen
D'Venberger Millen (nl: Venbergse Watermolen) ass eng fréier Käremillen um Laf vun der Dommel, am Süde vu Valkenswaard an der hollännescher Provënz Nordbrabant.
An engem Dokument vun 1227, an deem den Herzog Hendrik I. vu Brabant den Nonnen aus dem Klouschter vu Postel en Drëttel vun der Proprietéit schenkt, geet fir d'éischt rieds vun der Millen.
1275 koum deen Deel an de Besëtz vun den Norbertiner vu Postel. Aus engem Dokument vun 1331 geet ervir datt de Jan I. vu Brabant d'Millen als Bannmillen deklaréiert hat. 1336 gouf d'Abtei vu Postel Besëtzer vum Muelwierk, an 1345 huet de Mëller dem Klouschter de Rescht verkaaft.
1370 huet d'Johanna vu Brabant d'Bauere vu Someren a Lierop gedoen hir Kären op där Millen oder op där vu Westerhoven muelen ze loossen.
1598 gouf e gewëssen Hendricx Regisseur op der Millen, déi staark op den Hond komm war. Hien huet se restauréiert a méi grouss gemaach. No sengem Doud am Joer 1615 gouf se nach bis 1648 vun engem Regisseur verwalt. Duerno gouf se vun de Staate vun Holland beschlagnahmt, a koum doduerch an de Besëtz vun den Oranier, déi e Rentmeeschter ustellen d'Millen all Kéier op dräi Joer ze verpachten - d'Bannrecht bleift bestoen. D'Abtei vu Postel huet géint déi Manéier ëmsoss protestéiert.
No dem Spueneschen Ierffollegkrich goufe 1716 all d'Besëtzer vun der Abtei vu Postel, déi an der Meierei vun 's-Hertogenbosch louchen, mat dem fréiere Besëtz, der Mille vu Venberg, duerch de Rot vun de Staaten alt nees eng Kéier confisquéiert. De Protest vun der Abtei déi vum Karel VI. ënnerstëtzt gouf, konnt näischt drun änneren.
Tëscht 1723 a 1728 war de Jan Peter Smits de Mëller. Hie war ee vun de Virgänger vun de Famillje Smits van Oyen a Smits van Eckart.
Nodeem déi fréier Proprietéite vun der Abtei 1740 vum Staat verkaaft goufen, koum den Haff Venbergse Hoeve mat der Millen eng Zäit laang an de Besëtz vun de Brauereisproprietaire vun Dommel, Jan an Adrien Snieders.
Am 19. Joerhonnert war d'Millen an den Hänn vun de Famillen Verheijen, Thisj, Loos a Van Poppel. Aktuelle Besëtzer ass d'Famill Rietra déi Millen tëscht 1973 an 1977 restauréiert huet.
D'Mille fonctionéiert a kann op Ufro besicht ginn. D'Wunnhaus vun der Mille gouf als Café-Restaurant ëmgebaut an ass e beléiften Treffpunkt fir Vëlosfuerer a Spadséiergänger déi vun do aus kënnen d'Naturschutzgebitt Malpie besichen.
D'Millerad huet en Duerchmiesser vu 5.56 m an et gëtt ënnerschächteg ugedriwwen. Op Fotoe vun ëm 1915 kann ee gesinn datt d'Mille fréier zwee Rieder hat déi hannerenee stoungen.
D'Wier huet dräi Schiberen aus Holz, déi iwwer Zännradwannen op an zou gemaach kënne ginn. D'Wannen op de Säite sinn oppe Wannen, a si laanscht eng Säit vun der Drodunn festgemaach. Déi an der Mëtt ass an engem Gehais, an ass op der Dunn ugemaach. D'Wier vum Radschacht gëtt iwwer eng Zännstaang aktionéiert déi eng Längt vu ronn 6 Meter huet, an iwwer en Iwwersetzungsgedriff dat iwwer eng Well vu bannen an der Mille bedéngt ka ginn, gesteiert gëtt. Op déi Manéier kann de Mëller iwwer dem Muelen de Waassertzoufloss am Radschacht regléieren.
Nopeschmillen
Nopeschmillen um Laf vun der Dommel si flossaf, d'Mille vun Dommelen a flossop d'Mille vu Schaft.
Schlammestee
De Schlammestee ass e Lieu-dit am Kanton Lëtzebuerg an der Gemeng Weiler zum Tuer, am Weste vun der Gemeng. E läit op enger Héicht vun 255 Meter (NG-L).
E besteet nëmmen aus e puer Gebaier, déi un der Kräizung vun der N3 mam CR132 an CR158 leien. D'Gebaier sinn awer nëmmen op der Säit vum CR132 a Richtung Weiler zum Tuer.
NEAR Shoemaker
Miessinstrumenter
Déi 818 kg schwéier Sond war déi éischt, déi am Kader vum Discovery-Programm vun der National Aeronautics and Space Administration gestart war. Als Instrumenter hat si nieft Kameraen e Magnéitometer, Röntgen- a Gammastralespektrometer, Infraroutsensoren an e Laser-Distanzmiesser. Als internationale Partner war Däitschland bedeelegt.
Verlaf
D'NEAR hat d'Äerd de 17. Februar 1996 op enger Delta-II-Rakéit verlooss. Schonn am Mäerz 1996 konnt d'Sond en ettlech Biller vum Koméit Hyakutake aus grousser Distanz maachen. E Fluch laanscht den Asteroid (253) Mathilde war de 27. Oktober 1997 gelongen. Den Ofstand war 1.200 km. D'Sond hat en ettlech Biller op d'Äerd geschéckt. En Afléien an en Orbit ëm den Asteroid Eros war zum Joreswiessel 1998/1999 net gelongen.
E Joer méi spéit wéi geplangt, de 14. Februar 2000, hat d'NEAR dee gewënschtenen Orbit ëm den Eros erreecht. D'Sond war domat den éischten Asteroiden-Orbiter an der Geschicht vun der Raumfaart. Am Laf vun de follgende Méint gouf den Asteroid grëndlech erfuerscht. D'Ëmlafbunn gouf vun 350 km op bis zu 50 km erofgesat. No engem Jier am Orbit ëm den Eros ass dann d'Sond den 12. Februar 2001 erfollegräich op der Uewerfläch vum Asteroid gelant. Och dat war en Novum an der Raumfaart, well si guer net fir eng Landung geduecht war. Nach bis zum 28. Februar 2001 hat d'Sond Doneeë vum Eros gesent, duerno ass de Kontakt ofgebrach, well d'Solarpanéilen net méi a Richtung Sonn gewisen haten. E weidere Kontaktversuch am Mäerz vum selwechte Joer ass feelgeschloen.
Resultat
Den Discovery-Programm vun der NASA war deelweis konzipéiert, technologesch a wëssenschaftlech Neies ze bréngen. Mat NEAR war dëst gelongen. D'Sond war den éischten Asteroiden-Orbiter an hat och déi éischt Landung op engem Asteroid gemaach – ouni datt een entspriechend Landesystemer agebaut hat. Fir eng Sond am Kader vum Discovery-Programm war si mat relativ villen Instrumenter ekipéiert (sechs Experimenter a Sensoren) a konnt den Eros méi genee wéi all aner Asteroiden erfuerschen.
Lëscht vun den apostouleschen Nuntiusse fir Lëtzebuerg
Dës Lëscht vun den apostouleschen Nuntiusse fir Lëtzebuerg ass en Deel vun de Referenztabellen.
En apostouleschen Nuntius (laténgesch fir „kinnekleche Buet“) ass en akkreditéierten Ambassadeur vum Hellege Stull an engem anere Staat. Als Diplomat vertrëtt hien och d'Interesse vum Staat Vatikanstad a vertrëtt de Poopst als Chef vun der kathoulescher Kierch géintiwwer der Kierch vum entspriechende Land.
De Sëtz vum Nuntius ass d'apostoulesch Nuntiatur.
Plagiolepis regis
Dës Seechomessenaart ass an der Géigend vun der Stad Machatschkala an der russescher Republik Dagestan endeemesch. Se si kleng Insekten, manner wéi 2 mm laang, déi als Sozialparasiten an de Kéip vun anere Seechomesse liewen.
Se gouf 1931 vum ukrainesche Biolog Vladimir Karavaïev beschriwwen.
Boulevard Franklin-D.-Roosevelt (Stad Lëtzebuerg)
De Boulevard Franklin-D.-Roosevelt ass e Boulevard an der Uewerstad vun der Stad Lëtzebuerg. E leeft vun der Neier Bréck bei der Bréisseler Plaz aus a Richtung Südosten, laanscht d'Gëlle Fra bis bei d'Al Bréck.
Geschicht
De Boulevard gouf vum Staat an den 1870 er Joren, nom Schleefe vun der Festung Lëtzebuerg, op den ale Festungswierker vun de Bastioune Beck a Jost ugeluecht. De Gemengerot huet der Strooss den 21. Juli 1877 den Numm „Boulevard du Viaduc” ginn, als Referenz op d'Al Bréck (Viaduc). Den Numm gouf 1925 confirméiert.
Den 23. Abrëll 1945 gouf de Boulevard dunn ëmgenannt a krut den Numm vum 32. President vun de Vereenegte Staate vun Amerika, Franklin D. Roosevelt (1882-1945), deen eng entscheedend Roll gespillt hat fir d'Victoire vun den Alliéierte géintiwwer Nazidäitschland. 1968 huet de Stater Schäfferot decidéiert, d'Stroosseschëld mam Text „Président des U.S.A. 1882 - 1945” ze komplettéieren.
Gebaier a Kuckeswäertes um Boulevard Roosevelt
vun der Bréisseler Plaz a Richtung Al Bréck:
Richard Cromwell
De Richard Cromwell huet sech 1649 mat der Dorothy Maijor (geb. ca. 1620) bestuet; si haten 9 Kanner, vun deenen der 4 et bis an den Erwuessenanalter gepackt hunn.
Wéi säi Papp 1659 gestuerwen ass, gouf den Oliver Cromwell, well och seng zwéi méi al Bridder schonn dout waren, zum neie Lord Protector proklaméiert. Hien hat allerdéngs weeder de Wëllen, nach d'Experienz fir sech an dëser Positioun ze halen. Wéi d'Parlament e 1659 opgefuerdert huet, säin Amt néierzeleeën, huet hien dat direkt gemaach a goung am Juli 1660 fräiwëlleg a Frankräich an den Exil.
Dat huet mat sech bruecht, datt kuerz dono de Kinnek Charles II. zeréckkoum.
1675 ass seng Fra Dorothy gestuerwen, ouni datt déi zwee sech nach eng Kéier ze gesi kritt hätten. 1680 ass hien zeréck an England gaangen, wou en zeréckgezunn bis zu sengem Doud gelieft huet.
Zweete Vatikanesche Konzil
Den Zweete Vatikanesche Konzil (Vaticanum II) gouf vum Poopst Jean XXIII. aberuff. E gouf zu Roum am Vatikan ofgehalen an huet vum 11. Oktober 1962 bis den 8. Dezember 1965 gedauert. Vum 11. Oktober 1962 bis den 8. Dezember 1965 goufe véier Rotssëtzunge gehalen. Déi éischt gouf vum Jean XXIII. presidéiert. No sengem Doud, goufen déi aner Sëtzunge vu sengem Nofollger Paul VI. presidéiert.
De Lëtzebuerger Bëschof Léon Lommel huet, als ee vun 3.044 Bëscheef, un dësem Konzil deelgeholl.
Geeschterkrater
Als  Geeschterkrater  gëtt an der Astronomie en alen Aschlagkrater bezeechent, deem säi Kraterrampli duerch laangundauernd Erosioun bal ganz ofgedroen ass an nëmme méi bei ganz flaachem Sonnestand siichtbar gëtt (kuckt d'Biller).
Brasseur (Famill)
D'Famill Brasseur ass eng Famill zu Lëtzebuerg, déi an der zweeter Hallschecht vum 19. an uganks vum 20. Joerhonnert eng wichteg Roll an der Politik an an der Industrie gespillt huet.
Se geet op den Dierwiechter Alexis Brasseur (1775-1841) vun Esch-Uelzecht zeréck, deen 13 Kanner aus zwee Bestietnesser hat: mat der Marie-Marguerite Schneider (1771-1818) an du mat der Marie-Anne Schockmel (1794-1873).
Ënner dëse Kanner waren de Jean-Baptiste Brasseur, e Mathematiksprofesser op der Universitéit Léck; den Hubert Brasseur, e Geschichtsprofesser op der Universitéit Gent; den Dominique Brasseur, e liberale Buergermeeschter vun der Stad Lëtzebuerg, an de Pierre Brasseur, deen am Minett mat ee vun den éischte bei der Entwécklung vun der Stolindustrie war (kuckt och: Brasseurs Schmelz).
De Pierre Brasseur huet sech mat der Hélène Wurth, enger Duechter vum fréiere Minister François-Xavier Wurth-Paquet bestuet. Ënnert de 5 Kanner vun der Koppel war de Xavier Brasseur, en Affekot a sozialisteschen Deputéierten an der Chamber. De Xavier war mat der Jeanne de Saint-Hubert, der Sëschter vun der Aline Mayrisch de Saint-Hubert bestuet, an e krut sou den Arbedspresident Émile Mayrisch als Schwoer.
Den Dominique Brasseur huet sech mat senger Niess Constance Brasseur bestuet, der Duechter vu sengem Hallefbrudder Jean-Baptiste. Si hate 5 Kanner dorënner de Robert Brasseur, e Politiker an Deputéierte vun der Liberaler Liga, an den Industriellen, Schrëftsteller a Komponist Alexis "Lexi" Brasseur. D'Konsenge Xavier a Robert goufe politesch Rivalen, a verschiddene Parteien. Dobäi koum, datt d'Jeanne 1910 vum Xavier gescheet gouf an 1914, zwee Joer nom Doud vun hirem Ex-Mann, de Robert bestuet huet.
Stammbam
Onvollstännege Stammbam. De Familljennumm ass Brasseur, wann net anescht uginn.
Diego Ulissi
Den Diego Ulissi, gebuer de 15. Juli 1989, ass en italieenesche Vëlosfuerer.
Lëscht vun den nationale Monumenter an der Gemeng Habscht
An dëser Lëscht vun den nationale Monumenter an der Gemeng Habscht sinn all national Monumenter opgezielt, déi an der lëtzebuergescher Gemeng Habscht ze fanne sinn (Stand: ).
Rue Willy-Goergen
D'Rue Willy-Goergen ass eng Strooss an der Uewerstad vun der Stad Lëtzebuerg. Se leeft vum Eecher Bierg aus a Richtung Weste bis bei d'Biederplaz.
Potto
E Potto vum franséische Poteau, e Stäil oder e Poul (fir e klenge Potto) ass e riicht, längelzegt, vertikaalt Element, dat eng grouss Varietéit vun Zwecker erfëlle kann. Et kann en Deel vu enger méi grousser Struktur sinn oder eleng an der Landschaft stoen.
Et schwätzt een zum Beispill vun engem Luuchtepotto, vun engem elektresche Potto oder engem elektresche Stäil, oder vum Potto vum Gol.
Rue Willy-Goergen
Geschicht
Si gouf nom Auteur Willy Goergen gennant, deen 1942 gestuerwe war.
Lëscht vun den nationale Monumenter an der Gemeng Habscht
Simmer
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Agnez-lès-Duisans
Agnez-lès-Duisans ass eng franséisch Gemeng am Departement Pas-de-Calais an der Regioun Hauts-de-France.
Dracocephalum krylovii
D'Dracocephalum krylovii ass eng Planzenaart aus der Gattung vun den Dracocephalum an der Famill vun de Lëpsebléieplanzen (Lamiaceae).
D'Aart ass am Oblast Kemerowo a Russland endeemesch. D'Planz ass rar, a wiisst op Fielsen.
Se gouf 1904 vum ukrainesche Biolog Wolodymyr Lypskyj beschriwwen.
Alphonse Rupprecht
Den Alphonse Robert Rupprecht, gebuer den 31. August 1868 an der Stad Lëtzebuerg an do gestuerwen de 25. Mee 1929, war e lëtzebuergesche Policebeamten, Pilzkenner, Historiker an Auteur.
De Policekommissär
Den Alphonse Rupprecht, dee vun 1885 u beim Staat als Commis beim Parquet geschafft huet, gouf 1902 Policekommissär vun der Stad Lëtzebuerg. No dem Uschloss vun de Gemengen Hollerech, Rollengergronn, Hamm an Eech un d'Stad Lëtzebuerg am Joer 1920 gouf d'Police vun der Stad nei organiséiert, a vum Januar 1923 un huet de Rupprecht den Titel Commissaire de police en chef (Oberpolizeikommissar) gedroen.
De Stenograph an Déiereschützer
De Rupprecht war en aktive Member vum lëtzebuergesche Stenographen-Veräin (Cercle sténographique luxembourgeois), deen 1881 gegrënnt gi war. Hi war ee vun de Grënnungsmembere vun dem Déiereschutzveräin, deen 1908 gegrënnt gouf.
Den Historiker
Den Alphonse Rupprecht huet sech virun allem en Numm als Historiker gemaach. Hie war Member vun Ons Hémecht, Verein für Luxemburger Geschichte, Literatur und Kunst a vun der historescher Sektioun vum Institut grand-ducal. 1917 huet hien an der Zäitschrëft Ons Hémecht e klengen Artikel iwwer Mënzen, déi an der Stad an der Waassergaass fonnt goufen, publizéiert. Am selwechte Joer huet hie mat der Publikatioun vu sengem Wierk iwwer d'Militärwunnengen an der Stad ugefaangen, eng Artikelserie an der Zäitschrëft Ons Hémecht, déi sech ënner dem Titel «Logements militaires à Luxembourg pendant la période de 1794-1814» a klenge Stécker vun 1917 bis 1928 hinzéie sollt an eréischt 1932, dräi Joer nom Rupprecht sengem Doud, als Buch erschéngt ass. E Neidrock vum Buch koum 1979 eraus.
André Sogliuzzo
De André Sogliuzzo gebuer den 10. August 1966 zu New York City am Bundesstaat New York, ass en US-amerikanesche Synchronspriecher.
Gelänner
E Gelänner ass en Element aus der Architektur, dat gemaach ass fir datt eng Persoun sech kann drun unhalen, fir Persounen ze guidéieren oder fir ze verhënneren, datt eng Persoun vun enger Héicht eroffält.
Ardennen Express
Den Ardennen Express war en internationalen Zuch, deen op der Streck Amsterdam - Maastricht - Léck - Gouvy - Lëtzebuerg an de Summerméint samschdes a sonndes gefuer ass.
Appointment with Death (Film 1988)
Appointment with Death ass e brittesche Kriminalfilm vum Michael Winner aus dem Joer 1988 nom Roman mam selwechten Numm vun der Agatha Christie.
Ardennen Express
Den Zuch gouf bis 2000 vu belschen Diesellokomotiven au der Serie 55 op der ganzer Streck gezunn.
Appointment with Death (Film 1988)
Ëm wat geet et am Film?
Den Detektiv Hercule Poirot ënnersicht den Doud vun der Emily Boynton, déi op enger Rees mat hirer Famill ermuert ginn ass. Hir ganz Famill huet d'Emily gehaasst…
Ardennen Express
Vum 28. Mee 2000 un, goufen d'Zich tëscht Léck a Lëtzebuerg vun de lëtzebuergesche Lokomotive vun der CFL aus der Serie 3000 oder vu belsche Lokomotive vun der SNCB aus der Serie 13 gezunn. D'Voiturë koume vun der hollännescher Bunn.
Den 10. Oktober 2002 gouf bekannt ginn datt den Zuch aus Käschtegrënn net méi géif fueren. Domat waren d'Zich vum 1.September 2002 déi lescht Ardennen-Express-Zich déi gefuer sinn.
Streckeverlaf
An Holland:
An der Belsch:
Zu Lëtzebuerg:
Um Spaweck
Websäit iwwer den Ardennen Express
Route de France féminine 2015
D'Route de France féminine 2015 war déi néngt Editioun vun der Route de France féminine. Se gouf vum 9. bis de 15. August 2015 gefuer a stoung um Kalenner vun der UCI an der Kategorie 2.1.
Seyrig
Seyrig ass de Familljennumm vun ë. a. follgende Persounen:
Ben Federspiel
De Ben Federspiel, gebuer den 18. Mee 1981, ass e lëtzebuergesche Foussballspiller.
Tëscht dem 20. November 2002 am 6. September 2006 huet hie 27-mol fir déi lëtzebuergesch Foussballnationalekipp gespillt.
Ali Abdullah Salih
Den Ali Abdullah Salih, ar.: علي عبد الله صالح, dacks Saleh geschriwwen; gebuer den 21. Mäerz 1942 zu Bait al-Ahmar a gestuerwen de 4. Dezember 2017 zu Sanaa, war e jemenittesche Politiker. Hie war vum 18. Juli 1978 u President vun der Jemenittescher Arabescher Republik (Nordjemen) a vun 1990 bis 2012 President vum vereenegte Jemen, der Republik Jemen.
Hie war ausserdeem President vun der Regierungspartei Allgemenge Kongress vum Vollek.
Boiry-Sainte-Rictrude
Boiry-Sainte-Rictrude ass eng franséisch Gemeng am Departement Pas-de-Calais an der Regioun Hauts-de-France.
Krieps
Krieps ass e Familljennumm, dee vum Wuert "Kriibs" hierkënnt an deemno duerch Analogie ursprénglech eng Persoun bezeechent huet, där hir Hautfaarf oder Hoer "rout wéi e Kriibs" waren, oder awer een, dee Kriibse gefaangen huet.
"Krieps" houschen oder heeschen ë. a. dës Persounen:
Tschigorin-Verdeedegung
D'Tschigorin-Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel D07 klassifizéiert.
D'Tschigorin-Verdeedegung fänkt mat de follgenden Zich un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Tschigorin-Verdeedegung ënner dem Schlëssel D07 klassifizéiert.
Jan Hus
De Jan Hus (och Johannes Huss genannt), gebuer ëm 1369, neie Quellen no den 1. Juli 1372, warscheinlech zu Husinec, Okres Prachatice, haut an Tschechien, a gestuerwen de 6. Juli 1415 zu Konstanz, war e chrëschtlechen Theolog, Priedeger a Reformateur.
Hie war eng Zäit laang Rekter vun der Karls-Universitéit Prag, wou en och Philosophie an Theologie enseignéiert huet.
Hien huet 1402 agefouert, datt Lidder an de Massen op Tschechesch gesonge goufen. Ausserdeem huet hien eng Reform vun der Schreifweis vum Tschecheschen ausgeschafft. A senge Priedegten huet hie fir géint déi ondugend "modern" Mouden a Liewensweise gepriedegt, a sech sou mat den Zënft vun de Schouster, Goldschmëdd, Wäinhhändler a Wierten an d'Hoer kritt.
Hien huet och géint de weltleche Räichtum vun der Kierch gepriedegt, géint de Gascht an d'Dekadenz vum Klerus. Hien huet fir eng Reform vun der verweltlechter Kierch gekämpft, ass fir d'Gewëssensfräiheet agetrueden an huet d'Bibel,an net de Poopst, als déi eenzeg Autoritéit a Glawensfroen ugesinn.
1408 huet seng Hierarchie him verbueden, weider Massen ze halen an ze priedegen. Den Hus huet sech awer net dodru gehalen a weidergemaach; an ëmmer méi Leit a Béimen fonnt, déi him nolauschtere koumen a seng Vuë gedeelt hunn.
De Prager Äerzbëschof huet sech dem Poopst Alexander V., engem vun den deemools dräi Peepst, ënnerworf, an als "Belounung" eng Bull erwierkt, déi den 9. Mäerz 1410 publizéiert gouf. Domat goufe Schrëften an d'Léiermeenunge vum John Wyclif verbueden, un deem sech den Hus staark orientéiert huet. Am Juli 1410 gouf den Hus aus der Kierch ausgeschloss an am Februar 1411 exkommunizéiert an aus Prag erausgehäit.
Well hien ënner der Protektioun vum Kinnek stoung, konnt hien awer nach a puer Joer laang weider seng Theese verbreeden. Hie war staark beléift beim Vollek. 1412 huet hien och dem Poopst Johannes XXIII. seng Bullen iwwer d'Kräizzich an den Ablass a senge Priedegten ugegraff, wouropshin en a Liewensgefor war an huet misse fortlafen. Bis 1414 huet hien a Südbéimen op der "Geessebuerg" (Kozí Hrádek) gelieft an op der Buerg Krakovec a Mëttelbéimen. Do huet hien eng Rëtsch vu senge Wierker geschriwwen an un der Iwwersetzung vun der Bibel op Tschechesch matgeschafft. Vu 1413 un ass hien als Wanderpriedeger uechter d'Land gezunn.
1414 huet d'Konzil vu Konstanz sech mat den Onrouen, déi duerch seng Léieren entstane waren, befaasst. De Keeser Sigismund huet dem Hus e "séchere Wee" (salvus conductus) fir seng Rees hin an zeréck a fir d'Zäit vu sengem Openthalt versprach. Den Hus koum den 3. November zu Konstanz un. Den 28. November gouf e gefaange geholl an a verschiddene Prisongen agespaart, respektiv och gefoltert. De Sigismund soll zwar rosen driwwer gewiescht sinn, datt seng Garantie net agehale gi war, en huet awer näischt gemaach, fir dem Hus ze hëllefen. Hie war drop aus, d'Kroun als béimesche Kinnek vu sengem Brudder Wenzel z'ierwen, a wollt sech dofir e Ruff als dee maachen, deen d'Opstänn a Béime gezësst hätt. Kuerzerhand gouf dem Hus seng Garantie zeréckgezunn, well en net wollt op Distanz zu sengen Aussoe goen, an deemno d'Kierchlech Justiz iwwer hien z'uerteelen hätt, an net déi weltlech.
De 6. Juli 1415 gouf den Hus als Heretiker zum Doud duerch Verbrenne verurteelt, wat nach deen Dag selwer am Brill virun der Stadmauer geschouch. Seng Äsche goufen an de Rhäin geschott.
Ausbléck
D'Exekutioun vum Hus huet déi Éischt Prager Defenestratioun an d'Hussitenkricher (1419–1434) declenchéiert. Et gouf fënnef Kräizzich géint déi opstränneg Taboriten gefouert. Duerch déi Kricher goufe grouss Deeler vum haitegen Tschechien, ma och an den Nopeschlänner, zerstéiert.
Evil Under the Sun (Film 1982)
Evil Under the Sun ass e brittesche Kriminalfilm vum Guy Hamilton aus dem Joer 1978 nom Roman mam selwechten Numm vun der Agatha Christie.
Ëm wat geet et am Film?
Den Detektiv Hercule Poirot verfollegt eng Schauspillerin déi en Diamant geklaut huet. D'Schauspillerin gëtt op der Plage dout opfonnt an de geklauten Diamant ass och verschwonnen. De Poirot wëll de Muerd opklären an den Diamant erëmfannen...
NGC 4245
Den NGC 4245 ass eng Spiralgalaxis am Stärebild Coma Berenices. D'Galaxis gouf am Joer 1785 vum Astronom Wilhelm Herschel mat sengem 18,7 Zoll-Teleskop entdeckt.
Richard Warnier
De Richard Warnier, gebuer den 1. Dezember 1923 a gestuerwen den 21. Oktober 1943 zu München, war e lëtzebuergesche Student a Vëlossportler.
James Gregory (Mathematiker)
Den James Gregory, gebuer am November 1638 zu Drumoak bei Aberdeen a gestuerwen am Oktober 1675 zu Edinburgh war e schottesche Mathematiker an Astronom. Hien hat wiesentlech Resultater vun der Analys virun oder zur selwechter Zäit wéi aner Fuerscher deemools fonnt, hat awer wéineg publizéiert.
Liewen a Wierken
De Paschtoueschjong James Gregory gouf schonn fréi vu senger Mamm a Mathematik a Geometrie ënnerriicht. Hie war an de Marischal College zu Aberdeen gaangen, wou e sech haaptsächlech mat Astronomie an der mathematescher Optik befaasst huet.
No sengem Ofschloss 1657 huet de Gregory e Buch iwwer seng Fuerschungen an der Optik, d'Optica Promota geschriwwen. Dora beschäftegt hie sech mat Lënsen, Reflexioun, Refraktioun, Parallaxen a gebraucht fir d'éischt photometresch Methode fir d'Distanzmiessung. Hien hat virgeschloen, d'Venustransite fir d'Bestëmmung vun der astronomescher Eenheet z'observéieren, e Virschlag, dee spéider vum Edmond Halley ouni d'Bemierkung vun der Prioritéit vum Gregory, iwwerholl gouf. Seng bedeitendst Entwécklung war d'Beschreiwung vun engem Spigelteleskop, dat mat engem sekundäre konkave Spigel dat reflektéiert Liicht vum primäre Parabolspigel duerch e klengt Lach am Primärspigel op den Okular leet. Als Gregory-Teleskop bekannt, gouf déi Bauform bis an d'19. Joerhonnert gebraucht.
Fir säi Buch hat hien 1663 zwar en Editeur zu London fonnt, mä keen Handwierker, deen de Spigel fir säin Teleskop hätt kënnen hierstellen. Dat huet eréischt 10 Joer méi spéit de Robert Hooke fäerdegbruecht.
Vu London aus war de Gregory am Joer 1664 iwwer Paräis op Padua gereest, wou hien an Zesummenaarbecht mam Stefano degli Angeli (1623–1697) an der Berechnung vu Krees- a Parabelflächen duerch onendlech konvergent Reien schaffen. Do entstoung 1667 d'Buch Vera circuli et hyperbolae quadratura, an deem hie sech mat de Grondlage vun der Differentialrechnung beschäftegt an Geometriae pars universalis (1668), dat den éischte bekannte Beweis fir den Haaptsaz vun der Analys enthält. Am selwechte Wierk hat hien den Ofstand zum Sirius duerch e photometresche Verglach mam Jupiter op 1,25 Liichtjoer ermëttelt, amplaz vum haitege Wäert vun 8.6 LJ.
No senger Heemrees op London 1668 gouf hien zum Fellow vun der Royal Society beruff a krut am selwechte Joer e Léierstull fir Mathematik an der Universitéit St Andrews. Sécher ass, datt hien an deem Summer d'Taylor-Reie vu Sinus a Kosinus souwéi d'Tangens kannt hat. Duerch d'Tangens goufen nei Weeër bei der Berechnung vun der Kreeszuel \pi opgemaach. Ee Joer méi spéit hat hie sech zu St Andrews mat der Mary Jamesome bestuet. Si haten zesummen zwee Meedercher an ee Jong.
Zu St. Andrews ware weider Leeschtungen nokomm, wéi zum Beispill 1671 déi onofhängeg Entdeckung vun der Taylor-Formel, déi de Brook Taylor selwer eréischt 1715 publizéiert hat. Vill vun dësen Aarbechte fanne sech nëmmen a Bréiwer a bei Kolleegen, well de Gregory no engem Plagiat-Sträit mam Christiaan Huygens nëmme nach wéineg publizéiert hat.
No laange Streidegkeete mat Kolleegen an der Universitéitsleedung zu St. Andrews, déi him zäitweileg souguer de Loun gespaart haten, war de Gregory 1674 dem Ruff op den nei gestëfte Léierstull für Mathematik an der Universitéit Edinburgh nokomm. E Joer no senger Beruffung krut hie bei enger Observatioun vun de Jupitermounde en Infarkt. E puer Deeg méi spéit war hie gestuerwen.
Den James Gregory war de Grousspapp vum John Gregory an de Monni vum Mathematiker David Gregory.
Route de France féminine 2016
Déi '''10. Editioun vun der Route de France féminine''' gëtt vum 7. bis de 14. August 2016 gefuer.
De Pätter vun der Course fir dat Joer ass de Bernard Thevenet.
Handmixer
En Handmixer, meescht einfach Mixer genannt, ass en elektreschen Apparat, de benotzt gëtt fir Liewensmëttel ze verschaffen. E gëtt am Grapp gehalen a säin Zweck ass et, an enger Schossel verschidde Liewensmëttel mateneen ze vermësche fir zum Beispill en Deeg, eng Zooss oder Schlagsan ze kréien. E kann zwee Elementer hunn, déi engem Schnéibiesem gläichen, an déi sech méi oder manner séier dréine kënnen, oder zwee Spiralelementer fir méi schwéieren Deeg ze vertriwwelen. Meeschtens huet en op der hënneschter Säit en Uschloss mat Gewënn wou e Mixkapp mat Messere kann drun ugeschloss gi fir reng ze mixen.
Virun den elektreschen Apparater gouf et der mat enger Handkierp.
La femme enfant
La femme enfant ass e franséisch-däitsche Film vun der Raphaële Billetdoux aus dem Joer 1980.
Reinhard Selten
De Reinhard Justus Reginald Selten, gebuer de 5. Oktober 1930 zu Breslau a gestuerwen den 23. August 2016 zu Poznan, war en däitschen Ekonomist a Mathematiker. Hie krut 1994, zesumme mam John Nash a mam John Harsanyi de sougenannten “Nobelpräis fir d'Ekonomie” fir hir Fuerschungen iwwer d'Spilltheorie.
Hien huet op der Goethe-Universitéit zu Frankfurt am Main Mathematik studéiert an huet och do 1961 promovéiert a sech dono do habilitéiert. Vun 1969 bis 1972 huet en op der Freie Universität Berlin enseignéiert, a vun 1972 bis 1984 op der Universitéit Bielefeld. Dono goung en op d'Rheinische Friedrich-Wilhelms-Universität op Bonn.
Jugendherberg
Jugendherberge sinn Installatiounen, déi Touristen fir eng gewëssen Zäit, d'Méiglechkeet bidden, bëlleg en Ënnerdaach fir d'Nuecht ze fannen. Se hunn dofir Zëmmeren, déi sief et als Dortoir vu bis zu sechs Persounen, oder als Duebel- oder och Eenzelzëmmer zur Verfügung stinn. D'Sanitäranlage kënne kollektiv oder separat sinn, jee no der Formule déi ee sech eraussicht. Den Numm Jugendherberg seet ons datt s'am Ufank just fir jonk Leit geduecht waren, déi reese wollten, an net vill Suen an der Täsch haten. D'Altersgrenz gouf am Laf vun der Zäit opgehuewen, sou dat hautdesdaags all Altersgrupp dovu profitéiere kann.
Auberge gi vun A.s.b.le geleet, déi Member bei der IYHF sinn. Dobäi kënnt, datt all Auberge sech gewësse Qualitéitscritèrë muss stellen, wéi Sécherheet, Propretéit, Zougänglechkeet, Confort a Privatsphär. All Auberge soll och de Grondgedanke vun Toleranz an Ëmweltschutz respektéieren.
D'Zëmmeren hunn haut en zäitgeméisse Standard a vill vun hinnen hu souguer en eegene Sanitärberäich. Schlofsäck gëtt et aus hygienesche Grënn keng méi, mä dofir ass d'Bettwäsch am Präis abegraff. Et gëtt speziell Familljenzëmmer, Duebelzëmmer a souguer Eenzelzëmmer. All déi nei Jugendherberge si behënnertegerecht ageriicht. Mä entspriechend vun der Iddi vun de Jugendherberge bleiwen d'Zëmmeren awer schlicht an einfach, z. B. gëtt et kee Fernsee oder Minibar.
Motto vun de Jugendherbergen
Zil ass et Leit vun all Alter, Behënnerten, Leit déi net sou vill Suen hunn, ze motivéieren eraus an d'Welt ze goen an aner Leit, Länner a Kulture schätzen ze léieren. Et soll ee seng Toleranz erweideren a virwëtzeg ginn op all Neies. Och den Naturschutz war vun Ufank u wichteg fir d'Jugendherbergsiddi.
Fir datt dat méiglech gëtt, existéiert e weltwäit Netz vu bëllegen Iwwernuechtungsméiglechkeeten wou keen Ënnerscheed tëscht Rass, Nationalitéit, Relioun, Geschlecht oder politescher Astellung gemaach gëtt. Doduerch soll méi Verständnes ënnerenaner entstoen, souwuel op nationalem wéi op internationalem Plang.
Dofir bidde verschidden Aubergen hire Gäscht z. B. eng Kichen an där zesumme ka gekacht ginn, Säll mat Spiller, eng Bibliothek asw., oder organiséiere gemeinsam Fräizäitaktivitéiten, Sportsorganisatiounen, oder Jugendtreffen.
Geschicht vun de Jugendherbergen
D'Joer 1909 gëtt als Gebuertsjoer vun der internationaler Jugendherbergsbeweegung ugesinn. An dem Joer ass den däitsche Schoulmeeschter Richard Schirrmann op d'Iddi komm, en Netz vu Jugendherbergen opzebauen, wou d'Kanner wärend de Schoulwanderunge sécher iwwernuechte kéinten.
1912 gouf dunn op der Buerg Altena, an Nordrhein-Westfalen déi éischt Jugendherberg op der Welt opgemaach. Mat villen Unhänger, war et méiglech datt e ganzt Netz vu Jugendherbergen an Däitschland an nëmmen e puer Joer entstanen ass.
1920 si weider Jugendherbergsverbänn an anere Länner entstanen, déi sech am Joer 1932 zu enger internationaler Aarbechtscommunitéit an 1934 zu engem Mammeverband, der International Youth Hostel Federation (IYHF) zesummegeschloss hunn.
Jugendherbergen zu Lëtzebuerg
1933 gouf zu Lëtzebuerg déi éischt Jugendherberg opgemaach.
Schazk
De Begrëff Schazk bezeechent:
Wolodymyr Selenskyj
De Wolodymyr Oleksandrowytsch Selenskyj, gebuer de 25. Januar 1978 zu Krywyj Rih, dunn an der Ukrainescher SSR, ass en ukrainesche Politiker (Sluha narodu), fréiere Schauspiller an zanter dem 20. Mee 2019 President vun der Ukrain.
De Selenskyi huet Droit studéiert an dono als russesch-sproochege Schauspiller, Synchronspriecher, Dréibuchauteur, Televisiounspresentateur a Filmproduzent geschafft a war 2003 Grënner vum Filmstudio Студія Квартал-95 (Studio Kvartal 95).
Hie war besonnesch beléift an der Televisiounsserie Sluga naroda ("Dinger vum Vollek"), an där en d'Haaptroll vun engem 'einfache' Schoulmeeschter, dee Staatspresident gëtt, gespillt huet. Dës Popularitéit huet mat derzou bäigedroen, dass e bei der Presidentschaftswal 2019 géint den amtéierende President Petro Poroschenko ugetrueden ass an am éischten Tour, den 31. Mäerz 2019, an am zweeten Tour, den 21. Abrëll, mat ronn 73 % vun de Stëmme gewonne huet.
Hien ass zanter 2003 mat der Olena Selenska geb. Kijaschko, bestuet a Papp vun zwee Kanner.
Hie soll dem ukraineschen Oligarch Ihor Kolomojskyj nostoen, fir deem seng Televisiounschaîne 1+1 hie schafft.
Den 2. Juni 2022 huet de Selenskyj sech an enger ëffentlecher Seance iwwer Visiokonferenz an der Chamber un d'Lëtzebuergesch Deputéiert geriicht.
Roy Andersson (Filmregisseur)
De Roy Andersson, gebuer den 31. Mäerz 1943 zu Göteborg, ass e schweedesche Filmregisseur an Dréibuchauteur.
De Roy ass no der Universitéit, wou hie Literaturgeschicht a Philosophie studéiert huet, och nach op d'Héichschoul vum Schweedesche Filminstitut gaangen. Hie gouf mat sengem éischte Film En kärlekshistoria aus dem Joer 1970, bekannt. Säi Film Giliap, en absurde Slapstick-Kaméidisfilm aus dem Joer 1975, hat guer kee Succès. Säin nächste Laangspillfilm Sånger från andra våningen koum eréischt am Joer 2000 an d'Kinoen.
Duerno koumen Du levande (2007) an En duva satt på en gren och funderade på tillvaron (2014) déi all duerch hir absurd Komik, hir Kritik vun der schweedescher Kultur an duerch laang Kameraastellungen opgefall sinn.
De Film En duva satt på en gren och funderade på tillvaron krut 2014 um Filmfestival vu Venedeg de Gëllene Léiw.
Hôtel Hyatt Regency Paris Étoile
Den Hôtel Hyatt Regency Paris Étoile, virdrun Hôtel Concorde La Fayette (1974-2013), ass e Wollekekrazert zu Paräis, am 17. Arrondissement bei der Porte Maillot. E gehéiert der Constellation Hotels Holding.
Kaffismaschinn
Eng Kaffismaschinn ass haut meeschtens en elektreschen Apparat, mat deem Kaffi gemaach gëtt. Kaffi entsteet duerch thermesch Extraktioun a Filtratioun vu gemuele Kaffisboune mat Waasser als Extraktiounsmëttel.
Geleefeg Typpe vu Kaffismaschinne sinn d'Filterkaffismaschinn oder d'Espressosmaschinn.
Hôtel Hyatt Regency Paris Étoile
Mat enger Héicht vun 137 Meter ass et ee vun den héchste franséischen Hotellen nom Tour Part-Dieu zu Lyon an dat véierthéchst Gebai zu Paräis (Departement Paräis) nom Eiffeltuerm, der Tour Montparnasse an dem Paräisser Tribunal, awer méi kleng wéi e puer Gebaier am Quartier La Défense (am Departement Hauts-de-Seine).
Schëld E, 2c
D'Schëld E, 2c ass e Verkéiershiwäisschëld aus dem Lëtzebuerger Code de la route. Et ass Virweeweiser deen eng Sakgaass, ausser fir Vëlosfuerer, uweist. D'Symbol um Schëld kann a Funktioun vun der Konfiguratioun vun der Plaz geännert ginn.
Originaltext aus dem Code de la route:
''2. Le présignal E,2c indique une voie publique sans issue, excepté pour les conducteurs de cycles. Le symbole figurant sur ce signal peut être modifié pour répondre à la configuration des lieux'',.
Schazk (Russland)
Schazk (op Russesch: Шацк) ass eng Stad am Oblast Rjasan am Zentralrussesche Federatiounskrees a Russland. Se läit eng 160 km ëstlech vu Rjasan.
Et ass de Verwaltungszentrum vum Distrikt Schazk. Si huet Awunner (Stand ). D'Stad huet eng Fläch vun zirka 7 km².
Schazk gouf am Joer 1552 (1553 ? ) als Festung gegrënnt.
Besslich
Besslich  ass eng Uertschaft an der Gemeng Newel. Si läit an der Verbandsgemeng Tréier-Land am Landkrees Tréier-Saarburg.
Jean-Paul Harpes
De Jean-Paul Harpes, gebuer 1934 an der Stad Lëtzebuerg a gestuerwen de 27. Juli 2017, war e lëtzebuergesche Professer fir Philosophie.
Hien huet op der Sorbonne zu Paräis studéiert, wou en 1957 promovéiert gouf. Vun 1958 bis zu senger Pensionéierung war hie Professer fir Philosophie a Latäin am Kolléisch. Vun 1969 u war hien och Professer um Centre universitaire de Luxembourg, vun deem en tëscht 1987 an 1997 Vizepresident war.
Besslich
Geschicht
Bis de 16. Mäerz 1974 war Besslich eng eegestänneg Gemeng.
Jean-Paul Harpes
Seng Schwéierpunkten an der Fuerschung waren d'theoreetesch Eethik, d'Theorie vun der Demokratie, Bioeethik a Mënscherechter.
John Schummer
De John Schummer, gebuer de 5. September 1951, ass e lëtzebuergesche Politiker (DP) a fréieren Handballspiller.
1969 war de Schummer fir d'éischt am Kader vun der lëtzebuergescher Härenhandballnationalekipp. Hien huet 14-mol an der Nationalekipp gespillt, an dobäi 37 Goler geschoss.
1976 gouf hien Employé an der Direktioun vun der deemoleger Generalbank an ass zanter 2011 Direkter vun der Fondation Kräizbierg zu Diddeleng.
Hie war vum 14. Juli 1992 bis 2004 Deputéierten an der Chamber an ass Gemengeconseiller an der Gemeng Koplescht.
An der Period 2001-2002 war hie President vum Benelux-Parlament.
De John Schummer ass bestuet a Papp vun dräi Kanner.
Blumenfeld-Gambit
D'Blumenfeld-Gambit ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel E10 klassifizéiert.
Donna Leon
D'Donna Leon, gebuer den 28. September 1942 zu Montclair am New Jersey, ass eng US-amerikanesch Schrëftstellerin.
Si gouf wéinst hire Kriminalromaner mam Commissario Guido Brunetti bekannt. Se spillen all zu Venedeg, wou si och wunnt.
Villers-Châtel
Villers-Châtel ass eng franséisch Gemeng am Departement Pas-de-Calais an der Regioun Hauts-de-France.
Pius XII.
De Pius XII. (lat. Pius Duodecimus), gebuer als Eugenio Maria Giuseppe Giovanni Pacelli den 2. Mäerz 1876 zu Roum, a gestuerwen den 9. Oktober 1958 zu Castel Gandolfo, war den 260. Poopst.
De 16. Dezember 1929 gouf hien zum Kardinol ernannt, an den 9. Februar 1930 gouf hie Staatssekretär. Déi éischt sechs Joer vu sengem Pontifikat ware wärend dem Zweete Weltkrich. De Pius XII. stoung den national-kathouleschen Diktaturen, wéi där vum Generol Francisco Franco a Spuenien, favorabel géintiwwer.
Doud
De Pius XII. ass den 9. Oktober 1958 zu Castel Gandolfo un engem Herzinfarkt gestuerwen. Zënter dem Ufank vu sengem Priisterliewe war hien en Dominikaner. Op seng Demande hin an am Aklang mat der Traditioun vum Uerde gouf hien an engem einfache Graf bäigesat. ,
James Newman (Sänger)
Den James Richard Newman, gebuer den 19. Oktober 1985 zu Settle, ass en englesche Sänger a Lidderschreiwer. Hien ass den ale Brudder vum Sänger John Newman.
Tania Raymonde
D'Tania Raymonde, gebuer den 22. Mäerz 1988 zu Los Angeles am Bundesstaat Kalifornien als Tania Raymonde Helen Katz, ass eng US-amerikanesch Schauspillerin, déi meeschtendeels an der Televisioun schafft. Si huet hir Carrière 2000, am Kanneralter ugefaangen.
Si ass d'Duechter vun der Anne-Marie an dem Jon Katz. D'Mamm ass Korsikanerin an de Papp staamt aus enger russesch-jiddescher Famill vun Emigranten.
Si gouf mat der Roll als Alex Rousseau an der beléifter Televisiounsserie Lost, an an engem geréngere Mooss mat der Roll als d'Offizéiesch Carla Rinaldi an der Horrorserie Death Valley bekannt. Si ass och bekannt mat Niewerollen an aneren Televisiounsserien, , ,.
Monteur
E Monteur ass en Aarbechter, Handwierker oder Techniker deen déi verschidde Baudeeler oder Elementer vun engem Ensembel zesummesetzt oder se sou preparéiert datt se liicht zesummegebaut kënne ginn.
Monteure fënnt een am Bau, besonnesch am Stolbau, wou et schonn ëmmer e gefrote Beruff war well gutt Monteure schwéier opzedreiwe waren. Sou sinn déi bescht dervun uechter d'Welt gereest, a wa se dann net doheem waren da ware se op Montage.
Soss gëtt de Begrëff nach fir en ettlech aner Zorte vu Monteure gebraucht. Sou gëtt et:
NGC 4253
Den NGC 4253 ass eng Spiralgalaxis am Stärebild Coma Berenices. D'Galaxis gouf am Joer 1788 vum Astronom Wilhelm Herschel mat sengem 18,7 Zoll-Teleskop entdeckt.
Marskrater
D'Marskratere sinn – wéi och d'Krateren um Äerdmound an um Merkur – d'Resultat vum Impakt vu massive Klengkierper wéi Asteroiden a grousse Meteoroiden. Déi meescht vun dësen Himmelskierper si mam Mars an der Zäit vum „Grousse Bombardement“ viru ronn 4 Milliarde Joren, kuerz no der Formung vun de Planéiten zesummegestouss.
Am Géigesaz zu Äerdmound, Merkur an e puer Jupitermounden ass d'Kraterendicht net gläichméisseg, mä wéinst der tektonescher Aktivitéit vum Planéit ofhängeg vum Uewerflächenalter.
Zu der Entdeckung vun de Marskrateren
D'Existenz vu Marskratere gouf eréischt 1965 duerch d'US-Marssond Mariner 4 nogewisen a war eng Iwwerraschung, well ee vun der Äerd aus och déi gréisst ënner hinnen net ka gesinn. An de follgende Joren haten d'Astronomen d'Kraterenunzuel iwwerschat, well dem Mariner seng Fluchbunn virun allem iwwer d'Héichlänner a kaum iwwer aner Grousslandschafte gefouert hat. Eréischt Ufanks vum 21. Joerhonnert hu Fotoe vun neie Marssonde kloer gemaach, datt net de ganze „Roude Planéit“ vun hinne bedeckt ass.
D'Interpretatioun vun dëse Feststellungen ass laangwireg. Si hänkt vun der Tektonik vum Planéit, senger Auskilllung, der Gestengsaart an hirer duerchschnëttlecher Erosioun (méi staark wéi um Äerdmound), der laangfristeger Entwécklung vun der Atmosphär, der statistescher Verdeelung vun den Asteroiden-Ëmlafbunnen an aneren Effeten of. Op der Venus sinn z. B. d'Kratere méi rar wéi op dem Mars, awer méi reegelméisseg verdeelt an duerch vulkanesch Aktivitéite méi staark verännert ginn.
Geologesch Eegenheeten
Och d'Morphologie an d'Gréissteverdeelung vun de Marskrateren ënnerscheede sech vun aneren terrestreschen Himmelskierper. Duerch Miessunge vun Zuel a Gréisst op de grousse Vulkane vum Mars, wéi Olympus Mons oder Mons Astraeus, koum een zum Resultat, datt déi eelst Marsvulkanen hir Haaptaktivitéit virun zirka 3,8 bis 3,9 Milliarde Joren haten.
Op Infraroutbiller sinn an der Ëmgéigend vu klenge Krateren, vu ronn engem Kilometer Gréisst, laanggezunne stralenfërmeg Muster z'erkennen – en Hiwäis dorop, datt beim Aschlag vun engem Meteorit méi Gestengs wéi bis elo ugeholl versprëtzt gouf. Sou kënne „Fielsreen“ zu Dausende Sekundärkratere féieren an d'Statistik an d'Altersbestëmmung verfälschen.
Am Géigesaz zum Äerdmond gëtt et z. B. kaum Rillen, un däre Knéckpunkte kleng Kratere sëtzen. D'Canyonen, déi wéi dréche Flossbetter ausgesinn an netzaarteg Rinne bilden, féiert een op riseg Flutwellen duerch geschmolt Buedemäis zeréck, dat awer rapid nees verdréchent ass. Bei e puer Kraterränn hat ee fächerfërmeg Delta-Strukturen entdeckt, déi um Kraterbuedem opgehéiert hunn an un ierdesch Flosskrëmmungen erënneren. Fir sou verännerlech Weeër ze formen, muss d'Waasser iwwer laang Zäit gefloss sinn.
Zwar konnt 1965 d'Raumsond Mariner 4 d'Existenz vu breede Marskanäl ausschléissen, awer eréischt Mariner 9 a spéider d'Viking-Orbiter vun den 1970er Joren hu gewisen, datt déi fréier Laanschtflich haaptsächlech iwwer al, staark verkratert Héichlänner am Süde gefouert haten. Well dës bal 2/3 vun der Planéitenuewerfläch anhuelen, war den éischten Androck eng traureg Kraterelandschaft. Dat feelend Drëttel am Norden ass dogéint vu jonken, wäiten Déifflächen – méiglecherweis vu vulkaneschem Urspronk – mat wéinege Kratere besat. D'Déiflänner gi vun zwéi risege vulkanesche Plateaue mat den Nimm Tharsis an Elysium ënnerbrach. Ausser fënnef Groussvulkane mat bis iwwer 500 km Duerchmiesser fënnt sech hei och e gewaltegen, 4000 km laange Gruef, d'Valles Marineris.
Lorich
Lorich  ass eng Uertschaft an der Gemeng Newel. Si läit an der Verbandsgemeng Tréier-Land am Landkrees Tréier-Saarburg.
Geschicht
Bis de 16. Mäerz 1974 war Lorich eng eegestänneg Gemeng.
Murder on the Orient Express (Film 1974)
Murder on the Orient Express ass e brittesche Kriminalfilm vum Sidney Lumet aus dem Joer 1974 nom Roman mam selwechten Numm vun der Agatha Christie.
Ëm wat geet et am Film?
Den Hercule Poirot fiert mam Orient Express vu Bagdad zeréck a Frankräich. Ënnerwee gëtt e Geschäftsmann mat 12 Messerstéch ermuert. Da bleift den Zuch och nach am héije Schnéi op der Streck stiechen...
Villers-Brûlin
Villers-Brûlin ass eng franséisch Gemeng am Departement Pas-de-Calais an der Regioun Hauts-de-France.
Les fruits de la passion
Les fruits de la passion ass e franséisch-japanesche Film vum Shūji Terayama aus dem Joer 1981 nom Roman Retour à Roissy vun der Pauline Réage.
Boiga jaspidea
Boiga jaspidea ass eng Schlaangenaart aus der Famill vun de Colubridae.
Beschreiwung
Boiga jaspidea kann annerhallwe Meter laang ginn. Hire Réck ass rout-brong mat onreegelméissege schwaarze Flecken, a klengen helle Linne laanscht de Réckstrank. De Kapp ass brong; an huet schwaarz Flecke mat wäissem Bord.
Jean-Baptiste Lully
De Jean-Baptiste Lully, gebuer den 28. November 1632 zu Florenz als Giovanni Battista Lulli a gestuerwen den 22. Mäerz 1687 zu Paräis, war en italieeneschen, duerno franséische Komponist a Balletdänzer, deen de gréissten Deel vu sengem Liewen um Haff vum Louis XIV. geschafft huet.
1653 gouf de Louis de Lully, deen ufanks vum Mazarin ënnerstëtzt gouf, zum Compositeur de la musique instrumentale ernannt, a 1661 zum Surintendant de la musique du roi. Déi zwéi stounge laang a Frëndschaft mateneen.
De Lully huet vu 1664 bis 1671 mam Molière zesummegeschafft, an d'Musek fir Ballet-Comedië geschriwwen (déi bekanntst si Les amants magnifiques, Le Bourgeois Gentilhomme a Psyché), souwéi fir aner prunkvoll Feierlechkeete mat deenen den Haff sech ameséiert huet. Ausserdeem huet hien d'Musek fir d'Balleten um Haff komponéiert.
1672 huet de Lully dem Pierre Perrin, engem Librettist, deen duerch seng Intrige faillite gaange war, d'Rechter vu sengen Texter ofkaf, a sech d'Exklusivrecht geséchert, Operen um Haff däerfen opzeféieren, sou datt en do d'Muecht iwwer alles hat, wat mat Opféierungen oder Concerten ze dinn hat.
Hien huet an de Joren duerno eng ganz Rëtsch tragesch Opere komponéiert an opgefouert, wéi Cadmus et Hermione (1673), Alceste (1674), Thésée (1675), Atys (1676) an Isis (1677). Duerno koume Psyché (1678), Bellérophon (1679), Proserpine (1680) a Le Triomphe de l'Amour (1681), dat leschtgenannt ass dat bekanntst Wiek vum Lully.